Kathrine Aspaas

Kathrine Aspaas (født 5. februar 1967) er en norsk frilansskribent og journalist. 

Hun er utdannet siviløkonom og arbeidet i Aftenpostens næringslivsredaksjon i 13 år. Aspaas tok sluttpakke fra Aftenposten i 2008 og arbeider nå som forfatter, foredragsholder og programleder. 

Høsten 2012 ga hun ut boken Raushetens Tid. Her hevder hun at hjerneforskningen, nyere økonomisk forskning og medieutviklingen at vi beveger oss mot en åpnere, rausere tidsalder. I 2018 kom den andre boken hennes Den emosjonelle revolusjon som tar for seg hvordan følelser påvirker hvem vi er, og hvilke valg vi tar.

I perioden 2003–2005 var hun medlem av Pressens Faglige Utvalg (PFU).

 Privatliv 
Aspaas er oppvokst i Åsgårdstrand og bosatt i Oslo. Hun er en aktiv musiker og sanger og har blant annet vært solofløytist i Vestfold Symfoniorkester og Vestfold Janitsjarorkester, medvirkende i flere revyer ved Norges Handelshøyskole og vokalist i blant annet Skedsmo Storband.

 Bibliografi 
 Raushetens Tid, Aschehoug, Oslo 2012
 Rosa er den nye pønken, Kagge forlag, Oslo 2015
 Den emosjonelle revolusjon, Kagge forlag, Oslo 2018

 Referanser 

 Eksterne lenker 


  magma.no Musikalsk formidler portrettintervju av Kathrine Aspaas skrevet av Irina Lee  Magma 1/2015

Kategori:Journalister i Aftenposten
Kategori:Norske siviløkonomer fra NHH
Kategori:Personer fra Horten kommune
Kategori:Norske journalister
Kategori:Norske sakprosaforfattere